**Dåp i egen gudstjeneste**

**I SAMLING**

**Inngangssalme**

**Inngangsord**

**L** I Faderens og Sønnens og Den hellige ånds navn.

**L** Med takk og glede tar menigheten imot *deg/dere* som i dag er kommet til Guds hus for å bli døpt.

**L** Gud har gitt oss livet og skapt oss til fellesskap med seg. Etter sitt ord og løfte tar Gud imot oss i dåpen og frelser oss fra synd og død. Vi forenes med Jesus Kristus til et nytt liv og innlemmes i den kristne kirke.

For så høyt har Gud elsket verden at han ga sin Sønn, den enbårne, for at hver den som tror på ham, ikke skal gå fortapt, men ha evig liv. Joh 3,16

De følgende tekstene leses gjerne av en fra dåpsfølget eller av en annen medliturg.

**L** La oss høre hvor vennlig Jesus tar i mot barna og åpner Guds rike for oss:

**ML/L** De bar små barn til Jesus for at han skulle røre ved dem, men disiplene viste dem bort. Da Jesus så det, ble han sint og sa til dem: ”La de små barna komme til meg, og hindre dem ikke! For Guds rike tilhører slike som dem. Sannelig, jeg sier dere: Den som ikke tar imot Guds rike slik som et lite barn, skal ikke komme inn i det.” Og han tok dem inn til seg, la hendene på dem og velsignet dem. Mark 10,13-16

Ved dåp av større barn, unge eller voksne kan denne teksten eventuelt erstattes med

**Takkebønn**

Her kan en av følgende takkebønner bes av en i dåpsfølget, av en annen medliturg eller av liturg.

**L** La oss takke og be:

**ML/L** Evige Gud, du har skapt oss i ditt bilde

og i dåpen kaller du oss ved navn.

Vi takker deg for *NN/dette barnet/disse barna/dem,* som skal døpes i dag*.*

Hold din vernende hånd over *henne/ham/dem*.

Gi kjærlighet og visdom til alle som har del i

ansvaret og omsorgen for *henne/ham/dem.*

Gud, hør vår bønn.

**MAmen.**

**Skriftlesning**

**L** La oss høre Herrens ord.

Tekstene leses gjerne av en fra dåpsfølget eller av en annen medliturg.

**L** Jesus sier at vi blir født på ny i dåpen. Slik står det skrevet i evangeliet etter Johannes, kapittel 3:

**ML/L** Det var en mann som het Nikodemus. Han var fariseer og en av jødenes rådsherrer. Han kom til Jesus om natten og sa: ”Rabbi, vi vet at du er en lærer som er kommet fra Gud. For ingen kan gjøre de tegnene du gjør, uten at Gud er med ham.” Jesus svarte: ”Sannelig, sannelig, jeg sier deg: Den som ikke blir født på ny, kan ikke se Guds rike.” ”Hvordan kan en som er gammel, bli født?” sa Nikodemus. ”Kan noen komme inn i mors liv igjen og bli født for andre gang?” Jesus svarte: ”Sannelig, sannelig, jeg sier deg: Den som ikke blir født av vann og Ånd, kan ikke komme inn i Guds rike.” Joh 3,1-5

**Ordet om dåpen og troen**

**L** La oss høre vår Herre Jesu Kristi ord om dåpen og troen:

**ML/L** Jeg har fått all makt i himmelen og på jorden. Gå derfor og gjør alle folkeslag til disipler: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende. Matt 28,18-20

**Forsakelsen og troen**

**L** Vil du sammen med denne menigheten bekjenne forsakelsen og troen, som du døpes til?

Dåpskandidaten: Ja.

Her, og ved det ”ja” som gis ved dåpen, kan dåpskandidaten om nødvendig gi bekreftelse på andre måter enn med verbalt språk.

Når både barn og større barn/ungdom/voksne døpes i samme gudstjeneste, rettes spørsmålet først til de sistnevnte. Når alle har svart, sies: La oss sammen bekjenne forsakelsen og troen, som vi døpes til.

Alle reiser seg.

**A Jeg forsaker djevelen og alle hans gjerninger og alt hans vesen.**

**Jeg tror på Gud Fader, den allmektige, himmelens og jordens skaper. …..**

**Bønn ved døpefonten**

**Dåpshandlingen**

**L** Hva heter du?

Den som skal døpes, svarer selv ved å nevne sitt fornavn.

**L** *NN*, vil du bli døpt til Faderens og Sønnens og Den hellige ånds navn og leve i den kristne forsakelse og tro?

Den som skal døpes, svarer:

Ja.

**L** Gud bevare din utgang og din inngang fra nå og til evig tid.

Jeg tegner deg med det hellige korsets tegn X til vitnesbyrd om at du skal tilhøre den korsfestede og oppstandne Jesus Kristus og tro på ham.

**L** *NN,* etter vår Herre Jesus Kristi ord og befaling døper jeg deg til Faderens og Sønnens og Den hellige ånds navn.

Mens dette sies, øser liturgen med hånden rikelig med vann over hodet til den som døpes, tre ganger.

Liturgen legger hånden på den døptes hode og sier:

**L** Den allmektige Gud har nå gitt deg sin hellige Ånd, gjort deg til sitt barn og tatt deg inn i sin troende menighet. Gud styrke deg med sin nåde til det evige liv.

Fred være med deg.

Den som er døpt, kan her presenteres med ordene:

Dette er NN, som er døpt inn i Kristi kirke og vår menighet.

**Livet i dåpen**

Etter dåpen kan det tennes et lys for hver dåpskandidat.

Lysene plasseres i en lysholder og brenner til gudstjenesten er ferdig.

**L** Jesus sier: ”Jeg er verdens lys…….

**L** Vi ber (foreldre og) faddere reise seg.

Dere er vitner om at *NN/disse* er døpt med den kristne dåp. Sammen med vår menighet og hele kirken har dere fått del i et hellig ansvar: Å vise omsorg for *henne/ham/dem*, be for *henne/ham/dem,* og hjelpe *henne/ham/dem* til å bruke Guds ord og delta i den hellige nattverd, så *hun/han/de* kan leve og vokse i den kristne tro.

Foreldre/foresatte og faddere setter seg.

**Fadervår og lovprisning**

Her kan følge

**Musikk**

Her kan det fremføres egnet sang eller instrumentalmusikk ved deltakere i dåpsfølget eller andre.

**Utgangssalme**

Menigheten står under salmen og velsignelsen.

**Velsignelsen**

**Postludium**

Etter gudstjenesten kan kirkerommet være åpent en stund, med anledning til fotografering, eventuelt til lystenning og stille bønn.